CELEX: 31982R2455
Language: el
Date: 1982-09-09 00:00:00
Title: Κανονισμός (EOK) αριθ. 2455/82 τής Επιτροπής τής 9ης Σεπτεμβρίου 1982 περί τροποποιήσεως τών κανονισμών (EOK) αριθ. 1332/82 καί (EOK) αριθ. 1498/82 όσον αφορά τήν προθεσμία γιά τή σύναψη τής σύμβασης ιδιωτικής αποθεματοποιήσεως γιά τόν τυρό διατηρήσεως καί γιά τό Pecorino Romano

Avis juridique important

|

31982R2455

Κανονισμός (EOK) αριθ. 2455/82 τής Επιτροπής τής 9ης Σεπτεμβρίου 1982 περί τροποποιήσεως τών κανονισμών (EOK) αριθ. 1332/82 καί (EOK) αριθ. 1498/82 όσον αφορά τήν προθεσμία γιά τή σύναψη τής σύμβασης ιδιωτικής αποθεματοποιήσεως γιά τόν τυρό διατηρήσεως καί γιά τό Pecorino Romano  

Επίσημη Εφημερίδα αριθ. L 262 της 10/09/1982 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 2455/82 ΤΗΣ ΕΠΙΤΡΟΠΗΣ  της 9ης Σεπτεμβρίου 1982  περί τροποποιήσεως των κανονισμών (ΕΟΚ) αριθ. 1332/82 και (ΕΟΚ) αριθ. 1498/82 όσον αφορά την προθεσμία για τη σύναψη της σύμβασης ιδιωτικής αποθεματοποιήσεως για τον τυρό διατηρήσεως και για το Pecorino Romano  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 9 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1332/82 της Επιτροπής (3) προβλέπει τις λεπτομέρειες χορηγήσεως των ενισχύσεων για τους τυρούς διατηρήσεως κατά τη διάρκεια της γαλακτοκομικής περιόδου 1982/83· ότι, όσον αφορά τη σύναψη της συμβάσεως, το άρθρο 2 παράγραφος 3 δεν έχει προβλέψει την προθεσμία, μέσα στην οποία η σύμβαση πρέπει να καταρτιστεί· ότι η προθεσμία αυτή δεν προβλέπεται ούτε στον κανονισμό (ΕΟΚ) αριθ. 1498/82 της Επιτροπής (4) περί θεσπίσεως ενισχύσεως στην ιδιωτική αποθεματοποίηση του τυρού Pecorino Romano· ότι αποδεικνύεται επομένως αναγκαίο να εισαχθεί στους εν λόγω κανονισμούς μία διάταξη που να προβλέπει ότι η σύμβαση πρέπει να καταρτίζεται το αργότερο εντός προθεσμίας σαράντα ημερών μετά την ημερομηνία ενάρξεως της υπό σύμβαση αποθεματοποιήσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το άρθρο 2 παράγραφος 3 του κανονισμού (ΕΟΚ) αριθ. 1332/82 αντικαθίσταται από το ακόλουθο κείμενο:  «3. Η σύμβαση αποθεματοποιήσεως συνάπτεται:  α) εγγράφως και αναφέρει την ημερομηνία ενάρξεως της υπό σύμβαση αποθεματοποιήσεως· η ημερομηνία αυτή είναι το ενωρίτερο η επομένη της λήξεως των εργασιών θέσεως σε αποθεματοποίηση της παρτίδας τυρού που αποτελεί αντικείμενο της συμβάσεως·  β) μετά τη λήξη των εργασιών θέσεως σε αποθεματοποίηση της παρτίδας τυρού που αποτελεί αντικείμενο της συμβάσεως και το αργότερο σαράντα ημέρες μετά την ημερομηνία ενάρξεως της υπό σύμβαση αποθεματοποιήσεως.»  2. Το άρθρο 2 παράγραφος 2 του κανονισμού (ΕΟΚ) αριθ. 1498/82 αντικαθίσταται από το ακόλουθο κείμενο:  «2. Η σύμβαση αποθεματοποιήσεως συνάπτεται:  α) εγγράφως και αναφέρει την ημερομηνία ενάρξεως της υπό σύμβαση αποθεματοποιήσεως· η ημερομηνία αυτή είναι, το ενωρίτερο, η επομένη της λήξεως των εργασιών θέσεως σε αποθεματοποίηση της παρτίδας τυρού που αποτελεί αντικείμενο της συμβάσεως·  β) μετά τη λήξη των εργασιών θέσεως σε αποθεματοποίηση της παρτίδας τυρού που αποτελεί αντικείμενο της συμβάσεως και το αργότερο σαράντα ημέρες μετά την ημερομηνία ενάρξεως της υπό σύμβαση αποθεματοποιήσεως.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Σεπτεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 150 της 29. 5. 1982, σ. 76.  (4) ΕΕ αριθ. L 161 της 12. 6. 1982, σ. 9.